SEPSIS RY:n TOIMINTASUUNNITELMA VUODELLE 2025
TOIMINNAN TAVOITE
Sepsis ry on voittoa tavoittelematon kansalaisyhdistys, jonka tavoitteena on parantaa sepsiksen tunnettuutta sekä kansalaisten että ammattilaisten keskuudessa, ja sitä kautta parantaa sepsispotilaiden saamaa hoitoa ja tukea. 
TOIMINTASUUNNITELMA:
Sepsis ry on perustettu syksyllä 2020. Suunnitelmana viidentenä toimintakautena vuoden 2025 aikana on seuraavat tehtävät:
1) Jäsenhankinta
2) Sepsiksen tunnettuuden lisäämiseen tähtäävä toiminta
3) Vertaistukitoiminnan laajentaminen
4) Pohjoismaisen yhteistyön lisääminen
5) Varainkeruu tuotemyyntinä (Arja tekee laskelmaa)

TOIMINNAN MUODOT
1) Jäsenhankintaa toteutetaan ilmoittamalla yhdistyksen toiminnasta käyttäen monipuolisesti eri tiedotuskanavia (ammattilehdet, internet-sivut, lehdistötiedotteet, sosiaalinen media, Toivo-sovellus, Lähellä.fi-sovellus)
2) Sepsiksen tunnettuutta lisätään järjestämällä tapahtumia, tiedotusta, webinaareja ja tempauksia. Maailman Sepsispäivänä järjestetään yleisötapahtuma tai vertaistukitapahtuma, sekä minisymposium, kuten vuosina 2021–2024. Tiedotusta toteutetaan mediahaastatteluiden, luentojen, ammattilehtiin lähetettävien kirjoitusten, sosiaalisen median ja internet-sivujen avulla.
3) Vertaistukitoimintaa jatketaan sosiaalisessa mediassa (Facebook). Vertaistukitoimintaan voi sisältyä myös vertaistapaamisia ja vertaistukitapahtumia Teamsissa. 
4) Pohjoismaiseksi vuonna 2022 laajentunut ruotsalainen Sepsisfonden jatkaa materiaalien julkaisemista verkkosivuillaan kaikilla pohjoismaisilla kielillä. Sepsis ry tuottaa sivustolle suomenkielistä materiaalia. 
5) Käännämme suomen kielelle World Sepsis Day-sivuston Elämä sepsiksen jälkeen-oppaan
6) Perustetaan uutiskirje jäsenille, jossa uutta tutkimustietoa ja myytinmurtamista 3–4 kertaa vuodessa 



___________________________________________________________
Johanna Hästbacka, puheenjohtaja
Allekirjoituksellamme vahvistamme, että hyväksyimme yllä olevan toimintasuunnitelman Sepsis ry:n hallituksen kokouksessa 20-03-2025

_____________________________________________
Mikko Lehtovirta 
_____________________________________________
Arja Ahtaanluoma, rahastonhoitaja
_____________________________________________
Salla Metso


